אשכול נבו

אשכול נבוֹ (נולד ב-28 בפברואר 1971, תשל"א בירושלים) הוא סופר ישראלי.

ביוגרפיה
נבו הוא נכדו של ראש הממשלה השלישי של מדינת ישראל לוי אשכול, וקרוי על שמו, בנם של פרופ' עפרה נבו-אשכול ופרופ' ברוך נבו, נשיא מכללת צפת.

בילדותו שהה נבו עם משפחתו בדטרויט, ארצות הברית. למד בבית הספר הריאלי בחיפה והיה חניך בתנועת הנוער המחנות העולים. שירת בצה"ל כקצין בחיל המודיעין. לאחר מכן למד פסיכולוגיה באוניברסיטת תל אביב וכתיבה יוצרת באוניברסיטת בן-גוריון בנגב.

קריירה 
בשנת 2011 כתב שני שירים לאלבום האולפן החמישי של להקת סינרגיה, "חתום באש". "אחכה לך", אחד השירים שכתב לאלבום, יצא כסינגל לתחנות הרדיו בפברואר אותה שנה. במהלך השנים שיתף פעולה עם אמנים רבים נוספים, כגון נפתלי אלטר, משה בן יוחנה, דוד ד'אור ודנה ברגר.

ב-2014 השתתף בכתיבת התסריט לסרטו של דני מנקין, "האם זה אתה?".

ספרו הרביעי, "משאלה אחת ימינה", הומחז על ידי דפנה אנגל-מחרז והוצג ב-2012 על ידי תיאטרון בית ליסין. גם הסיפור "הקומה השלישית" מתוך ספרו "שלוש קומות" הומחז על ידיה והוצג ב-2017 על ידי תיאטרון בית ליסין. באוקטובר 2017 הועלה בתיאטרון הבימה המחזה "ספינינג" שנכתב על ידי אשכול נבו, עירית הורביץ לוז ואמנון וולף בהשראת "הקומה הראשונה" מהספר "שלוש קומות".

נבו מנחה סדנאות כתיבה עם המשוררת אורית גידלי והרצה בעבר ב"בצלאל".

הקמת בית הספר לכתיבה 
בשנת 2014 הקים נבו, יחד עם המשוררת אורית גידלי את בית הספר לכתיבה "סדנאות הבית" ביפו, אשר תלמידיו הוציאו כבר יותר מארבעים ספרים בעידודו ובתמיכתו של נבו. בין היוצרים הבולטים שעברו בשורות בית הספר: ענת לב-אדלר, זוכת פרס ספיר לספרי ביכורים איילת גונדר-גושן, רוני ברודצקי, שרי שביט, עידן גרינברג ועוד. בבית הספר מלמדים מורים מן השורה הראשונה של הכותבים בישראל, ובהם רענן שקד, עומר ברק, רוני גלבפיש, דנה ברגר ועוד רבים.

חיים אישיים 
נבו נשוי לענת, ואב לשלוש בנות. מתגורר ברעננה.

פרסים 

 בשנת 2008 זכה בפרס האמן הנבחר של הקרן למצוינות בתרבות.

ספריו
צימר בגבעתיים, זמורה ביתן, 2001 
נפרדנו טראח: המדריך לנפרד המתחיל, איורים: אורית עריף, זמורה ביתן, 2002 
ארבעה בתים וגעגוע, זמורה ביתן, 2004 
משאלה אחת ימינה, כנרת זמורה ביתן, 2007 
נוילנד, זמורה ביתן, 2011.  מסע אל מחוץ לגבולותיה הספרותיים של ישראל, והציונות. חיפוש אחר אבות ואמהות שעזבו את הארץ, בעקבות טראומה אישית
המִקווה האחרון בסיביר, זמורה-ביתן, 2013 
שלוש קומות, זמורה-ביתן, 2015 
הראיון האחרון, זמורה-ביתן, 2018 
גבר נכנס בפרדס, זמורה-ביתן, 2021
לב רעב, זמורה ביתן, 2023

ספרי ילדים 
 אבא של עמליה נוסע לאוסטרליה, איורים: דייוויד הול. הוצאת זמורה-ביתן, 2010 
 מחשבה ממתינה, איורים: דייוויד הול, הוצאת זמורה-ביתן, 2022

לקריאה נוספת
יוסף אורן, דור לחוץ, אנוכי, ציני ואכול ספקות, על "ארבעה בתים וגעגוע", "האומה" 165, תשס"ז 2007.
עופרה מצוב-כהן, מפגש תרבויות בעולמם של מתבגרים, תל אביב: רסלינג, 2013.

קישורים חיצוניים 

 

 האתר הרשמי של אשכול נבו

 
 
 
 
 
 
 
 בועז כהן, "הנשים בספריי פגומות ומורכבות", גלובס, 26 באפריל 2010
  
 
 
 
 
 
 

מכּתביו:
 
 שלושה קצרצרים על אהבה באתר "בננות"
 מסע ספרותי אל משאלה אחת ימינה, הרצאה מוקלטת בערוץ האקדמי של אוניברסיטת חיפה, 29 באפריל 2008
 

על כתביו:
 
 אסתי אדיבי-שושן, "חֶברֶה, חֶברֶה, רגע, רגע..", על משאלה אחת ימינה, באתר  מחשבות על ספרים, אוקטובר 2007.
 אריק גלסנר, על אשכול נבו, מעריב, 2008
 
 פנינה גפן, שבעה ימים וגעגוע , באתר קולך, 25 באפריל 2010

הערות שוליים

סופרים כותבי עברית
סופרים ישראלים
בוגרי אוניברסיטת תל אביב
משפחת אשכול
סגל בצלאל
בוגרי המחנות העולים
בוגרי בית הספר הריאלי
ישראלים שנולדו ב-1971